Byrettens dom i sag om hærværk stadfæstes med den ændring, at straffen nedsættes til fængsel i 1 år
Ret: Vestre Landsret (2. instans)
Faggruppe: Straffesag — Almindelig domsmandssag
Sagsemner: Formueforbrydelser;

/

08 AUG 2023
VESTRE LANDSRET
Hærværk mod maleri af Asger Jorn

V.L. S-0596-23

Vestre Landsret har i dag afsagt dom i en domsmandssag, hvor en nu 46-årig var tiltalt for hærværk i betydeligt
omfang over for et kunstværk udført af kunstneren Asger Jorn. Skaden på kunstværket var opgjort til ca. 1,9 mio.
kr. Sagen var i byretten behandlet som en tilståelsessag, og ankesagen vedrørte alene udmålingen af straffen.

Tiltalte blev ved landsrettens dom idømt ubetinget fængsel i 1 år. Byretten var kommet frem til en straf på ubetinget
fængsel i 1 år og 6 måneder.

Landsretten lagde ved strafudmålingen ligesom byretten vægt på, at der var tale om et planlagt og usædvanligt
groft hærværk begået mod en anerkendt museumsgenstand, og at hærværket havde medført skade og tab for
knap 1,9 mio. kr. Landsretten lagde desuden vægt på i skærpende retning, at det betydelige hærværk blev udført
som et led i en happening, hvor tiltalte iscenesatte sig selv som kunstner.